**SREDNJA ŠKOLA BEDEKOVČINA**

Ljudevita Gaja 1, Bedekovčina

Bedekovčina, 27. 10. 2023.

KLASA: 007-03/23-02/02

URBROJ: 2140-86-23-20

**Z AP I S N I K**

s 32. sjednice Školskog odbora održane dana, 26. 10. 2023. u 19:30

Prisutni: Daniela Usmiani, predsjednica, Jasminka Krepelnik, Elvira Belošević, Mišel Mrkoci, Đurđica Rožić.

Opravdano nenazočni: Gordana Janđel i Daniel Borovčak.

Osim članova Školskog odbora sjednici je prisustvovala ravnateljica škole Vera Hrvoj.

Zapisničarka: Karla Ded, tajnica.

Sjednicu otvara predsjednica Školskog odbora Daniela Usmiani, pozdravlja nazočne, utvrđuje kvorum i čita dnevni red s Poziva na sjednicu:

D N E V N I R E D:

**Prijedlog dnevnog reda:**

1. Verifikacija zapisnika s 31. sjednice Školskog odbora
2. Davanje prethodne suglasnosti za zapošljavanje po provedenom natječaju:

-na radno mjesto Nastavnik stručnih predmeta u zdravstvu, fizioterapeut, određeno, nepuno radno vrijeme, 35 sati tjedno

- na radno mjesto Nastavnik stručnih predmeta u zdravstvu, određeno, puno radno vrijeme, 40 sati tjedno

- na radno mjesto Kuharica, određeno, puno radno vrijeme, 40 sati tjedno

 - na radno mjesto Stručni suradnik, određeno, puno radno vrijeme, 40 sati tjedno

- na radno mjesto Pripravnik kroz mjeru HZZ-a – „Stjecanje prvog radnog iskustva/pripravništva – stručni suradnik“, određeno, puno radno vrijeme, 40 sati tjedno

1. Razno

Ad.1.) Zapisnik s 31. sjednice Školskog odbora jednoglasno je usvojen.

Ad.2.) Vera Hrvoj, ravnateljica, upoznaje članove Školskog odbora o provedenim natječajima za popunjavanje slobodnih radnih mjesta u Srednjoj školi Bedekovčina. Na prijavu na natječaj za radno mjesto nastavnika stručnih predmeta u zdravstvu, fizioterapeut, određeno, nepuno radno vrijeme, 35 sati tjedno, zamjena za neplaćeni dopust, pristigla je jedna zamolba, te je kandidat zadovoljio sve uvjete i ostvario izvrsne rezultate na testiranju. Ravnateljica škole predlaže kandidata Petra Lendla za zapošljavanje na navedeno radno mjesto. Na prijavu na natječaj za radno mjesto nastavnika stručnih predmeta u zdravstvu, određeno, puno radno vrijeme, 40 sati tjedno, zamjena za rodiljni i roditeljski dopust, pristigla je jedna zamolba, te je kandidatkinja zadovoljila sve uvjete i ostvarila izvrsne rezultate na testiranju. Ravnateljica škole predlaže kandidatkinju Ivu Kolarec za zapošljavanje na navedeno radno mjesto. Na prijavu na

natječaj za radno mjesto kuharice, određeno, puno radno vrijeme, zamjena za bolovanje, pristigle su dvije zamolbe. Obje kandidatkinje su zadovoljile na testiranju. Ravnateljica je prije sjednice Školskog odbora na temelju provedenih individualnih razgovora i novih saznanja promijenila odluku o kandidatu za kojeg traži prethodnu suglasnost Školskog odbora, te za navedeno radno mjesto predlaže kandidatkinju Paulu Tretinjak. Na prijavu na natječaj za radno mjesto stručnog suradnika, određeno, puno radno vrijeme, zamjena za bolovanje, pristigla je jedna zamolba. Kandidatkinja ispunjava sve formalne uvjete, udovoljava na testiranju, te ju ravnateljica predlaže za zapošljavanje. Zadnji natječaj koji smo proveli bio je za radno mjesto pripravnika kroz mjeru HZZ-a – „Stjecanje prvog radnog iskustva/pripravništva-stručni suradnik“, određeno, puno radno vrijeme, 40 sati tjedno. Na testiranje su bile pozvane 4 kandidatkinje, te po provedenom testiranju i rezultatima, kao najbolja kandidatkinja pokazala se Sandra Macan, te ju ravnateljica predlaže za zapošljavanje.

**Zaključak**: Školski odbor jednoglasno donosi Odluku o davanju prethodne suglasnosti za zapošljavanje po provedenim natječajima, koja se prilaže zapisniku i čini njegov sastavni dio.

Ad. 3.) Pod točkom pitanja i prijedlozi, ravnateljica škole, Vera Hrvoj, obavještava prisutne članove kako je dobiven prigovor od strane Rukometnog kluba Bedekovčina za umanjenje računa na 7,00 eura po satu. Odgovoriti će im se na način da se računi ne mogu retroaktivno umanjivati, te da za cijenu od 7,00 eura po satu još nismo niti dobili suglasnost Osnivača. Također, ravnateljica obavještava prisutne kako je Srednja škola Bedekovčina dobila srebrnu plaketu od strane Obrtničke komore Krapinsko-zagorske županije.

Sjednica je zaključena 26. 10. 2023. u 20:15.

Zapisničarka: Predsjednica Školskog odbora:

Karla Ded, Daniela Usmiani, prof

bacc.admin.publ.